**РЕПУБЛИКА СРБИЈА**

**ОПШТИНА ДИМИТРОВГРАД**

Општинско веће

Бр. 06-178/2024-15/22-11/1

Датум: 18.06.2024. године

Балканска бр. 2

ДИМИТРОВГРАД

**СКУПШТИНА ОПШТИНЕ ДИМИТРОВГРАД**

**ПРЕДСЕДНИКУ**

На основу члана 158. Пословника Скупштине општине Димитровград („Сл. лист општине Димитровград“, бр. 43/21 – пречишћени текст и 7/24) достављамо Скупштини општине Димитровград следеће:

**ИЗЈАШЊЕЊЕ**

**на поднети амандман на предлог Одлуке о унапређењу положаја и квалитета живота младих у Општини Димитровград у 2024. години бр. 02-184/2024-17 од 18.06.2024. године**

Поводом амандмана из наслова овог Изјашњења, обавештавамо Скупштину општине Димитровград о следећем:

Положај и квалитет живота младих не огледа се само кроз програм унапређења положаја и квалитета живота младих у општини Димитровград, већ се њихови интереси сагледавају и кроз следеће програме:

- Програм који спроводи Национална служба за запошљавање;

- Програм за развој привреде општине Димитровград;

- Програм за управљање ризицима и развоја привреде општине Димитровград;

- Програм за развој пољопривреде општине Димитровград;

- Пољопривредни Револвинг фонд, као и кроз програм за развој спорта којим се задовољавају потребе и интереси грађана у области спорта, као и организације цивилног сектора.

Свим напред наведеним програмима подстиче се предузетништво младих чиме се последично утиче на унапређење положаја и квалитета живота младих. Појединим програмима штавише, младима се даје предност односно због својих година добијају већи број бодова у односу на друге учеснике.

Уколико се приликом расписивања конкурса подршке развоја предузетништва код младих буде пријавило више од броја предвиђених програмом, локална самоуправа може обезбедити додатна средства за све који испуњавају услове конкурса.

**На основу напред наведеног предлажемо Скупштини општине Димитровград да поднети амандман одбије.**

**ОПШТИНСКО ВЕЋЕ ОПШТИНЕ ДИМИТРОВГРАД**

**ПРЕДСЕДАВАЈУЋИ**

**Дејан Милев**